Extreu les principals categories de les quals parla aquest text:
http://mossosbrutals.wordpress.com/ L’objectiu d'aquesta pàgina no és únicament denunciar i recopilar tota la brutalitat policial i abusos de poder que cometen els mossos d’esquadra, la qual cosa per si sola ja és una tasca prou important i més que necessària per tal que tots aquests abusos no restin amagats o en l’oblit. Els “excessos” policials tan sols són la punta de l’iceberg, més avall hi tenim tota la misèria i destrucció que genera el sistema capitalista, el qual és perpetuat a través de la propaganda (educació, mass media…) i a través de la repressió—o el que és més important: l’amenaça de repressió—duta a terme pels cossos repressius de l’estat contra totes aquelles persones que pretenguin qüestionar el sistema o viure’n al marge. Per tant, no pretenem denunciar els abusos policials per tal d’erradicar-los i així obtenir uns cossos policials més dignes, la qual cosa seria perfectament assumible pel sistema. El nostre ideal és viure sense capitalisme, sense tota la seva misèria i destrucció… i sense les autoritats repressives que el sustenten. Per això creiem necessari contribuir en la construcció d’un imaginari col·lectiu que deslegitimi i rebutji les institucions que, conjuntament i coordinadament, gaudeixen del monopoli de la violència per tal de perpetuar l’ordre capitalista. Una d’aquestes institucions són els mossos d’esquadra. Hem cregut convenient centrar-nos en només una, perquè creiem que així la força de la denúncia és més contundent, ja que altrament es dissoldria en tot un conglomerat d’institucions repressives (exèrcit, guàrdia civil, policia nacional, cossos judicials, institucions penitenciàries.). Si hem elegit els mossos d’esquadra és perquè aquesta pàgina és realitzada des de la comunitat autònoma de Catalunya, on actualment és el cos policial amb més competències, més presència i més extès dins d’aquest territori.
Catalunya : Entitat_Geopolítica, mossos d’esquadra : organització, estat : Entitat_Geopolítica, exèrcit : organització, guàrdia civil : organització, policia nacional : organització